Държавен вестник, бр. 39, 2024 г., стр. 15

БРОЙ  39	
Д Ъ Р Ж А В Е Н  В Е С Т Н И К 	
СТР.  15  
3. дава препоръки относно участието на 
Република България в Европейското научно­
изследователско пространство и реализиране­
то на Европейската иновационна програма, 
приета от Европейската комисия;
4. дава препоръки и становища по различни 
въпроси в областта на научните изследвания 
и иновациите;
5. дава становища по проекти на норма­
тивни актове и стратегически документи 
в областта на научните изследвания и на 
иновациите;
6. участва в процеса по наблюдение на 
изпълнението на Иновационната стратегия 
за интелигентна специализация;
7. по искане на министъра на образова­
нието и науката и на министъра на инова­
циите и растежа дава становища и по други 
въпроси, свързани с научните изследвания и 
иновациите.
Чл. 18. (1) В състава на Съвета по иновации 
и научни изследвания се включват министърът 
на образованието и науката, министърът на 
иновациите и растежа и 15 членове, от които: 
1. шестима представители на висши учи­
лища и научни организации; 
2. седем представители на бизнеса; 
3. двама експерти по интелектуална соб­
ственост или с опит в осъществяването на 
технологичен трансфер.
(2) Съпредседатели на Съвета по инова­
ции и научни изследвания са министърът на 
образованието и науката и министърът на 
иновациите и растежа.
(3) Министърът на образованието и науката 
и министърът на иновациите и растежа оп­
ределят с обща заповед членовете на Съвета 
по иновации и научни изследвания. Заповедта 
се публикува на интернет страниците на Ми­
нистерството на образованието и науката и 
на Министерството на иновациите и растежа.
(4) Членовете на съвета по ал. 1, т. 1 – 3 
се определят за срок от 5 години с право на 
още един мандат.
(5) За участие в работата на Съвета по 
иновации и научни изследвания неговите 
членове не получават възнаграждение.
Чл. 19. (1) За членове на Съвета по ино­
вации и научни изследвания по чл. 18, ал. 1, 
т. 1 се определят утвърдени български и 
международни учени в различни области на 
висшето образование – хабилитирани лица от 
страната и чужбина, предложени от висшите 
училища и научните организации.
(2) Членовете на съвета по чл. 18, ал. 1, т. 2 
трябва да са с доказан опит в изпълнението 
на иновационни проекти през последните 
5 години.
(3) Членовете на съвета по чл. 18, ал. 1, 
т. 3 трябва да са с доказан опит в областта 
на интелектуалната собственост или техноло­
гичния трансфер през последните 5 години.
Чл. 20. (1) Дейността и организацията 
на работа на Съвета по иновации и научни 
изследвания, както и условията и редът за 
определяне на неговите членове се опреде­
лят с правилник, издаден от министъра на 
образованието и науката и от министъра на 
иновациите и растежа.
(2) Правилникът се публикува на интернет 
страницата на Министерството на образо­
ванието и науката и на Министерството на 
иновациите и растежа.
Чл. 21. Техническото и административ­
ното обслужване на дейността на Съвета 
по иновации и научни изследвания се осъ­
ществяват от секретариат, който се състои 
от служители на Министерството на обра­
зованието и науката и Министерството на 
иновациите и растежа.
Чл. 22. (1) С цел провеждането и ко­
ординирането на държавната политика за 
насърчаване на научните изследвания и 
иновациите, ведомствата, в чиито области на 
политики попадат мерки и дейности, свързани 
с провеждането на държавната политика за 
насърчаване на научните изследвания и ино­
вациите, определят най-малко един служител, 
който изпълнява функциите на координатор 
по наука и иновации.
(2) Координаторите по ал. 1 подпомагат:
1. интегрирането на политиката за насър­
чаване на научни изследвания и иновации 
в секторните политики и стратегическите 
документи;
2. процеса по събиране и проверка на дан­
ните относно индикаторите за изпълнение 
на Националната стратегия за развитие на 
научните изследвания и на Иновационната 
стратегия за интелигентна специализация;
3. отчитането на изпълнението на страте­
гическите документи и програми за насърча­
ване на научните изследвания и иновациите 
в областта на компетентност на съответното 
ведомство.
(3) В изпълнение на своите функции коорди­
наторите по ал. 1 си сътрудничат с министъра 
на образованието и науката и с министъра на 
иновациите и растежа.
(4) Функционалните задължения на слу­
жителите, изпълняващи функциите на коор­
динатори, се определят в длъжностните им 
характеристики или чрез заповед на органа 
по назначаването им.
Г л а в а  т р е т а
ФИНАНСОВО НАСЪРЧАВАНЕ НА НАУЧ­
НИТЕ ИЗСЛЕДВАНИЯ
Раздел I
Общи положения
Чл. 23. (1) Финансовото насърчаване на 
научните изследвания се изразява в пълно 
или частично финансиране със средства от